kardosdrur/scandi-wiki huggingface dataset:
Kisame Hoshigaki

Kisame Hoshigaki (, Hoshigaki Kisame) er en figur fra Manga- og Anime-serien Naruto.

Han var en tidligere ninja fra Kirigakure og partner med Itachi Uchiha. Mens de fleste Akatsuki partnere er fjendtlige mod hinanden kom Kisame og Itachi godt ud af det med hinanden – Kisame gjorde som Itachi sagde uden spørgsmål og han holder altid øje med Itachi's helbred. Han er en af De syv ninjasværdmænd fra tågen. Hans sværd, Samehada (鮫肌, lit. "haj skind"), er dækket med skæld som absorber sin modstanders chakra og tilsyneladende kunne kun Kisame bruge det. Kisame selv har ekstremt meget chakra, nok til at en klon skabt af Akatsuki med kun 30 % af sin styrke havde mere chakra end det Naruto brugte med Kyuubiens chakra. Kisame har en unikt udseende, blå hud, gælle lignende ansigt og skarpe, spidse trekantede tænder. Disse haj-lignende træk ses også i hans valg af kamp angreb, da han hyppigt lader sine vand-jutsu'er ligne hajer for at skader modstanderen. Hvis der ikke er noget vand i nærheden kan Kisame hurtigt producere det efter vilje.

Figurer fra Naruto
Deidara

Deidara (デイダラ) er en figur fra manga- og anime-serien Naruto. Han er tidligere ninja fra Iwagakure. Han slutter normalt sine sætninger med et grynt som kan oversættes til "hmm", "ja" eller "ik'". Han er en bombeterrorist og blev hyret til dette, før han blevet tvunget til at slutte sig til Akatsuki af Itachi Uchiha. Selvom han kom for at gøre organisationen pinligt berørt, har han et had mod Itachi og alle Uchiha'er gennem serien da han synes, at de ser ned på hans evne. Da han sluttede sig til Akatsuki blev han partner med Sasori, som Deidara behandler som sin herre selvom han er mere kunstnerisk. Sasori erstattes af Tobi efter sin død, og Deidara tager herre positionen som Sasori havde før ham. Deidara bliver mere og mere Tobi's lærer og passer godt på ham, selvom han stadig mishandler Tobi når han irriterer ham. Ved at tage ler i hans munde på hænderne skaber Deidara sin egen kunst – skulpturer der eksploderer med forskellige styrke. Hans skabninger kan tage alle mulige former han vælger og fra han har lavet dem til de detonerer, kommer de til live, hvor han i mellemtiden kan styre dem som han vil. Han er meget bevist om hans kunstevne, så han tror ikke på den kan besejres. Da Sasuke Uchiha, Itachi's lillebror, systematisk ophæver denne kontrol og bruger det med Deidara, transformerer Deidara sig selv til en levende bombe for at dræbe Sasuke, men i sit forsøg på, at vise hans kunst er overlegen, dræber han sig selv.

Figurer fra Naruto
Sasori

Sasori (サソリ) er en figur fra Manga- og Anime-serien Naruto. Han er en tidligere ninja fra Sunagakure og kendt som "Sasori fra det røde sand" (赤砂のサソリ, Akasuna no Sasori). Hans forældre dør da han var ung og efterlader ham med sin bedstemor, Chiyo. Manglen på kærlighed fra sine forældre, forlader han byen og slutter sig til Akatsuki hvor han bliver partner med Orochimaru. Efter Orochimaru forlader Akatsuki kommer Sasori på hold med Deidara, som ser efter ham og deler hans begær efter hævn. Før Sasori forlod Sunagakure lærte han dukkefører kunsten af hans bedstemor, som han forfiner til hans brug hen over årene. Han udvikler også en måde at lade menneske lig til dukker og bruge enhver ninja evne de havde. Han finder også en måde at lave sin egen krop til en dukke, så han kan kontrollere hundredvis af dukker og leve for altid. Hver dukke i hans arsenal har en gift, der påfører ekstrem smerte indtil hans modstander dør. Sakura Haruno er i stand til at lave en modgift til Sasori's gift, der gør hende selv og Chiyo i stand til at bekæmpe Sasori. De er nød til at destruere hans hjerte, der er den eneste menneskelige del han har tilbage.

Figurer fra Naruto
Zetsu

Zetsu ( ゼツ, Zetsu) er en figur fra Manga- og Anime-serien Naruto. Han er den eneste i Akatsuki der har opgaver uden en partner. Dette skyldes at han kan blande sig med ethvert objekt og rejse med stor hastighed til en ny position, noget kun få ninjaer er i stand til. Zetsu's evne tjener Akatsuki på flere måder, så som spion til at observere og reportere en interessant kamp eller som udkigsmand til Akatsuki's møder. Han er kannibalist og bliver ofte sendt af sted for af fjerne ofre som Akatsuki ikke ville have bliver fundet, ved at bruge den store venus fluefanger han har i hans krop. Zetsu's krop er delt i to forskellige farver; den højre side er sort og den venstre hvid. Disse svarer til hans to personligheder og kundskaber, som tit argumenterer med hinanden. Masashi Kishimoto planlagde oprindeligt, at Akatsuki skulle være en gruppe af individualister uden menneskelige træk og bestemte sig for, at Zetsu skulle være halv sort, halv hvid for at vise hans delte personlighed.

Figurer fra Naruto
Otto Finsch

Friedrich Hermann Otto Finsch (født 8. august 1839, død 31. januar 1917) var en tysk etnograf, naturforsker og opdagelsesrejsende.

Finsch blev født i Warmbrunn i Schlesien. Som 19-årig rejste han til Bulgarien hvor han arbejdede som privatlærer og studerede naturfag i fritiden. Han fik publiceret sin første afhandling i Journal für Ornithologie, en afhandling om fuglene i Bulgarien. Han blev assisterende kurator ved Nederlandsk Naturmuseum i Leiden, og i 1864 kurator på museet i Bremen. I 1876 fulgte han zoologen Alfred Brehm på en ekspedition til Turkestan og nordvestlige dele af Kina.

Finsch sagde jobbet op som kurator på museet i 1878 for at fortsætte med at rejse. Sammen med konen Josephine besøgte han Polynesien, New Zealand, Australien og Ny Guinea og vendte ikke tilbage til Tyskland før i 1882. I 1884 tog han igen til Ny Guinea, nu som Bismarcks kejserlige kommissionær. Han forhandlede for at den nordøstlige del af øen skulle blive et tysk protektorat sammen med New Britain og New Ireland. Det fik navnet Kaiser Wilhelms Land og Bismarckarkipelaget. Hovedstaden i kolonien fik navnet Finschhafen til ære for ham. I 1885 var han første europæer til at opdage floden Sepik, og han opkaldte den efter Tysklands kejserinde Augusta af Sachsen-Weimar.

Efter at han kom tilbage til Berlin var Finsch to år rådgiver for Neuguinea-Kompagnie. I 1898 blev han kurator for fuglesamlingen til Rijksmuseum i Leiden, og i 1904 blev han leder for etnografisk afdeling ved museet i Braunschweig, hvor han døde.

Nogle papegøjearter er opkaldt efter ham, inkluderet Blåkappet amazone Amazona finschi og Gråhovedet parakit Psittacula finschii. Finschkrateret på Månen er også opkaldt til hans ære.

Noter 

Biologer fra Tyskland
Ornitologer
Personer fra Schlesien
Tyskere i 1800-tallet
Tyskere i 1900-tallet
Kakuzu

Kakuzu (角都) er en figur fra Manga- og Anime-serien Naruto. Han er partner med Hidan og tidligere ninja fra Takigakure, byen skjult i vandfaldet. Kakuzu er motiveret af grådighed og slutter sig til Akatsuki for at søge værdifulde præmier. Men hans ekstreme temperament fører ham til ikke at kunne lide hans partner og dræber alle der ikke passer ham, hvorefter han bliver sat sammen med den udødelige Hidan som resultat. Kakuzu's krop har en stor mængde af lange, sorte tråde, der gør ham i stand til, at sy ting sammen, så som hans egne kropsdele. Trådene er også i stand til at gennemtrænge hud for at fjerne et stadigt dunkende hjerte fra han modstander, som han bruger en forbudt jutsu, Jiongu (地怨虞), til at sætte til sit eget hjerte, da han på den måde kan snyde døden og forlænge sit liv. Han hævder at have levet samtidig med Hashirama Senju, Konohagakures først hokage. Han kan have optil 4 hjerter med dyremaske syet på sin krop. Maskerne kan afmonteres i kamp og bruge elementkrafter til at skyde Kakuzu's modstander og de kan hurtigt blive tilkaldt, hvis han får brug for et nyt hjerte. Kakuza's hjerter bliver systematisk destrueret af en gruppe ninjaer fra Konoha. Efter Naruto Uzumaki har ødelagt hans sidste hjerte er det en smal sag for Kakashi Hatake, at dræbe Kakuzu.

Figurer fra Naruto
De Gerlache (månekrater)

de Gerlache er et nedslagskrater på Månen, beliggende langs Månens rand ved dens sydpol og inden for en kraterdiameter af Shackletonkrateret. Fra Jorden ses det på grund af sin placering fra kanten, og det ligger i evigt mørke. Derfor kan næsten intet andet end dets kant ses. Det er nogenlunde cirkulært med en smule nedslidning. Der ligger ikke kratere af betydning over dets rand, omend nogle kan være forbundet med de sydlige og vestlige sider. Krateret er opkaldt efter den belgiske polarforsker Adrien de Gerlache (1866 – 1934).

Navnet blev officielt tildelt af den Internationale Astronomiske Union (IAU) i 2000.

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Konan

Konan (小南) er en figur fra manga- og animeserien Naruto. Hun er den eneste kvindelige ninja i Akatsuki. Masashi Kishimoto ville have fremstillet hende mere sjofel ved, at vise mere af "det kvindelige". Hun er både partner med Pain og var også engang i lære under Jiraiya, da hun blev forældreløs under "Den tredje store ninja verdenskrig" Amegakure og hun var derfor tvunget til at klare sig selv, indtil hun mødte Yahiko og senere Nagato, som senere ville få navnet Pain. Fordi hun arbejder for Pain, som i Amegakure har tilnavnet "Gud", betegnes hun i Amegakure som "gudens engel". Konan har siden hun var helt lille mestret kunsten i papirfoldning (Origami), denne kunst benytter Konan sig af til at forsvare sig med, og fremstille ninjutsu til offensive, samt defensive angrebs metoder. Konan er i stand til at forvandle sin egen krop til utallige stykker papir, som hun kontrollere. Konans svaghed er vand, eller andre væske lignende stoffer.

Figurer fra Naruto
Forældreløse i fiktion
Alfred Brehm

Alfred Edmund Brehm (født 2. februar 1829 i Renthendorf i storhertugdømmet Sachsen-Weimar-Eisenach, død 11. november 1884, samme sted) var en tysk zoolog, og søn af Christian Ludwig Brehm. Han er mest kendt det populærvidenskabelige værk Tierleben, som i danske udgaver kaldes Dyrenes liv.

Zoologer fra Tyskland
Christian Ludwig Brehm

Christian Ludwig Brehm (24. januar 1787 – 23. juni 1864) var en tysk præst og ornitolog. Han var far til Alfred Brehm.

Eksterne henvisninger 

Ornitologer
Zoologer fra Tyskland
Faust II

Faust. Der Tragödie zweiter Teil in fünf Akten (på dansk "Faust. Tragediens anden del i fem akter") er fortsættelsen af Faust I , Goethe fuldendte i 1831 og blev offentliggjort i 1832, efter hans død.Tragedien består af fem akter, der hver har deres egen afsluttet indhold. Faust optræder som politiker, kunstner og rejser gennem tiderne, hvor han bl.a. møder Helena, han gifter sig med og får barnet Euphorion. Hovedtemaerne er magt, kultur, længsel, skyld og tilgivelse.

Litteratur fra Tyskland
Tysksproget litteratur
Faust I



Goethes Faust. Der Tragödie erster Teil 
Johann Wolfgang von Goethes Faust. Der Tragödie erster Teil (på dansk Faust. Tragediens 1. del) er en tragedie, der blev offentliggjort i året 1808. Tragedien beskæftiger sig med videnskabsmanden Heinrich Fausts (på dansk Henrik Faust) historie, der baserer på den historiske figur Johann Faust, der levede fra omkring 1480 til 1541 og skulle have sluttet en pagt med djævlen, hvorom der blev fortalt og skrevet siden det 16. århundrede.

Fortsættes i Faust II.

Litteratur fra Tyskland
Tysksproget litteratur
Lasse Mikkelsen

Lasse Mikkelsen (født 19. maj 1988) er en dansk håndboldspiller fra den nordjyske by Hjallerup, som spiller i Skjern Håndbold i den danske liga. Han har tidligere spillet i Hjallerup IF, AaB Håndbold, KIF Kolding og i Melsungen i den tyske bundesliga. Han er primært playmaker og kendt for sit store overblik og sikkerhed på straffekast. I skrivende stund har han optrådt 4 gange på det dansk A-landshold, samt 13 gange på U-landsholdet og 16 Y-landsholdskampe.

Eksterne henvisninger 
 

Håndboldspillere fra Danmark
Håndboldspillere fra AaB Håndbold
Håndboldspillere fra Kolding IF
Håndboldspillere fra Skjern Håndbold
Kanonbatteriet Bateria de las Cenizas

Kanonbatteriet Bateria de las Cenizas er en militær installation med kanoner nær byen Cartagena ved den spanske middelhavskyst. Batteriet blev etableret i perioden 1930 til 1934 og nedlagt som aktiv militær installation i 1994.

Historisk baggrund 
I 1926 besluttede man i Spanien at etablere moderne kystforsvarsinstallationer, herunder et antal tunge kystforsvarsbatterier med 38,1 cm Vickers - Armstrong kanoner.

Geografisk placering 
Byen Cartagena på Spaniens middelhavskyst har siden den blev anlagt i oldtiden været en meget vigtig handels- og flådehavn. Med henblik på at beskytte havnen blev der i perioden fra 1930 til 1934 etableret to tunge kystbatterier med et placeret ved Mazzarón på Cabo Tinoso og et ved Portmán på Monte de las Cenizas. Disse to batterier havde med deres langtrækkende kanoner ildovergribning foran havnen i Cartagena.
Bateria de las Cenizas ligger i en højde af 305 meter over havet og med en formidabel udsigt over Middelhavet. Man finder adgangsvejen til batteriet på det højeste punkt på vejen mellem Club la Manga og Portmán. Der findes en stor parkeringsplads på stedet. Herfra fører en bred vandresti gennem det fredede område op til batteriet. Vandreturen tager ca. 45 minutter.

Batteriet 
Kanonbatteriet blev nedlagt som militær installation i 1994. Siden da har det henligget ubevogtet, men er stadig i en rimelig god forfatning. Kanoner og kanontårne samt indgangsporten er blev malet i 2008 og fremtræder flot mens de øvrige bygninger og installationer er i forskellige grader af forfald. Alligevel giver de et godt indtryk af, hvordan hele batteriet har været indrettet. Ca. en kilometer væk ligger den tilhørende kaserne, som er i stærkt forfald. Spanien opretholder stadig et batteri med tre 381/45 mm kanoner ved Punta Paloma ved Gibraltarstrædet. Disse kanoner bruges i forbindelse med Spaniens suverænitetshævdelse i Gibraltarstrædet.

Kanonerne 
På trods af forfaldet fremtræder kanonerne i god stand. Det ene kanontårn er åbent, så man kan klatre ind i det forfra og se indretningen. 
Kanonerne er af typen Vickers – Armstrong 381/45 mm og fremstillet i 1920'erne i England. Rørets længde er 17,6 meter og vægten er 88.000 kg. Den maksimale skudvidde var 35.000 meter. Granatvægten var for såvel AP (armour piercing) som HE (high explosive) granaten 885 kg. 

Der er ikke gjort forsøg på at gøre batteriet til en turistattraktion, således som det er tilfældet med de tunge tyske 380 mm batterier i Hanstholm og i Kristianssand. Hele batteriet er dog stadig i en sådan stand, at det vil kunne gøres til en attraktion på højde med batteri Vara i Kristianssand.

Eksterne link 
 Flere billeder fra batteriet 
 Artikel om kanonbatteriet ved Punta Paloma

Kilder 
 Egne observationer på stedet

Militære anlæg i Spanien
Eckert (månekrater)

Eckert er et lille, isoleret nedslagskrater på Månen. Det befinder sig på Månens forside i den nordlige del af Mare Crisium og er opkaldt efter den amerikanske astronom Wallace J. Eckert (1902 – 1971).

Navnet blev officielt tildelt af den Internationale Astronomiske Union (IAU) i 1973.

Omgivelser 
Eckertkraterets nærmeste betydende kratere er Peirce mod vest-nordvest og Picard mod sydvest. Begge disse kraterer ligger i Mare Crisium-bassinet, der er et cirkulært område med forholdsvis mørkt, fladt materiale).

Karakteristika 
Krateret er en cirkulær fordybning i marets mørke overflade. Mod vest findes en dorsum i maret, som kun er tydelig at se fra Jorden, når Solen rammer det i en lille vinkel.

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Eddington (månekrater)

Eddington er en lavaoversvømmet rest af et nedslagskrater på Månen. Det befinder sig på Månens forside i den vestlige del af Oceanus Procellarum, og det er opkaldt efter den britiske astrofysiker og matematiker Arthur S. Eddington (1882 – 1944).

Navnet blev officielt tildelt af den Internationale Astronomiske Union (IAU) i 1964.

Omgivelser 
Eddingtonkraterets vestlige rand er forbundet med kratervæggen i Struvebassinet. Mod øst-sydøst ligger det mindre, men fremtrædende Seleucuskrater. Syd for Eddington ligger Krafftkrateret.

Karakteristika 
Den sydlige og sydøstlige rand i Eddington er næsten helt forsvundet og har kun efterladt nogle få højderygge og forbjerge i maret, akkurat nok til at spore omridset af det oprindelige krater. Som følge heraf er Eddington nu nærmest en bugt i Oceanus Procellarum. Resten af randen er nedslidt og irregulær og danner en bue af bjerge, som er bredest mod nord. Kraterbunden er næsten uden kratere af betydning, men det næsten oversvømmede krater "Eddington P" ligger i den sydøstlige sektor. En eventuel tidligere central top er ikke længere at se.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Eddingtonkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Edison (månekrater)

Edison er et nedslagskrater på Månen. Det befinder sig på Månens bagside lige bag den nord-nordøstlige rand. Det er et område, som lejlighedsvis bringes inden for synsvidde fra Jorden på grund af gunstig libration, men krateret ses da fra siden, så mange detaljer ikke kan observeres. Krateret er opkaldt efter den amerikanske opfinder Thomas A. Edison (1847 – 1931).

Navnet blev officielt tildelt af den Internationale Astronomiske Union (IAU) i 1961.

Omgivelser 
Edisonkrateret er forbundet med den ydre rand af Lomonosovkrateret, øst for Joliotbassinet. Satellitkrateret "Edison T" er forbundet med både den vestlige rand af Edison og den østlige rand af Joliot. Syd for Edison ligger Dziewulskikrateret og stik øst er Artamonovkrateret beliggende.

Karakteristika 
Kraterets ydre rand er noget eroderet, da to små kratere ligger langs den sydlige rand, og Lomonosovs ydre vold trænger lidt ind i kraterbunden. Den østlige side er den mest intakte del af randen. Kraterbunden er forholdsvis jævn, særligt i den sydlige halvdel, og der er et småkrater nær den vestlige indre kratervæg. Bundens overflade udviser i øvrigt mørke pletter og striber med højere albedo, som hører til strålesystemet fra Giordano Bruno-krateret mod nord-nordvest. Kraterbunden har ikke så mørk en farvetone som bunden af Lomonosovkrateret.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Edisonkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Egede (månekrater)

Egede er resterne af et nedslagskrater på Månen. Det befinder sig på Månens forside i den sydlige udkant af Mare Frigoris og er opkaldt efter den danske biskop Hans Egede (1686 – 1758).

Navnet blev officielt tildelt af den Internationale Astronomiske Union (IAU) i 1935.

Omgivelser 
Egedekrateret ligger vest for Aristoteleskrateret. Mod sydvest danner en række lave bjerge en bue mellem randen af Aristoteles og Eudoxuskrateret.

Karakteristika 
Egede er blevet oversvømmet af lava, hvilket kun har efterladt en noget polygonal omkreds af randen, som hæver sig lidt over maret. Den tilbageværende rand har en maksimal højde på 0,4 km over overfladen. Kraterbunden er flad og uden særlige landskabstræk, bortset fra nogle få småkratere.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Egedekrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Ehrlich (månekrater)

Ehrlich er et lille nedslagskrater på Månen. Det befinder sig på den nordlige halvkugle på Månens bagside og er opkaldt efter den tyske læge og nobelprismodtager Paul Ehrlich (1854 – 1915).

Navnet blev officielt tildelt af den Internationale Astronomiske Union (IAU) i 1970.

Omgivelser 
Ehrlichkrateret ligger i et område, som er blevet stærkt bombarderet af nedslag af tilsvarende størrelse. Det ligger omtrent midtvejs mellem Parsonskrateret mod syd og det stærkt nedslidte Guillaumekrater mod nord.

Karakteristika 
Krateret er nedslidt og afrundet efter at være ramt af senere nedslag. Der ligger et par små kratere forbundet med kraterets yderside langs den sydlige rand. Kraterbunden og de indre kratervægge er næsten uden særlige træk, og der er ingen nedslag af betydning inden for kraterranden.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Ehrlichkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Eichstadt (månekrater)

Eichstadt er et nedslagskrater på Månen. Det befinder sig på den sydlige halvkugle på Månens forside imod den sydvestlige rand, så perspektivisk forkortning får det til at synes aflangt, når det ses fra Jorden. Det er opkaldt efter den tyske matematiker og astronom Lorentz Eichstadt (1596 – 1660).

Navnet blev officielt tildelt af den Internationale Astronomiske Union (IAU) i 1935.

Omgivelser 
Eichstadtkrateret ligger i den østlige del af Montes Cordillera-bjergkæden, som omslutter Mare Orientale-nedslagsbassinet. Et par hundrede kilometer øst for Eichstadt ligger Darwin-bassinet.

Karakteristika 
Eichstadts kraterrand er tydeligt aftegnet og danner en noget ujævn cirkel. Der er små udadgående buler i omkredsen mod syd-sydøst, sydvest og nord. Der er terrasser langs den indre væg, og den øverste kant er skredet ned. I kraterbundens centrale del er der en samling lave, uvejsomme højderygge.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Eichstadtkrateret har følgende satellitkratere:

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Måneatlas

Kilder

Eksterne henvisninger

Bibliografi 

Kratere på Månen